2. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ.42250/Ε.2047 της 20/29 Αυγ. 1951 Περί εγκρίσεως αυξήσεως των υπό του Ταμείου Συντάξεων και Αυτασφαλείας Προσωπικού Ασφαλιστικής Εταιρείας «Η Εθνική» καταβαλλομένων συντάξεων κατά 100%. Έχοντες υπ’ όψιν: 1)Τας διατάξεις του άρθρ. 2 του υπ’ αριθ. 19/1944 Νόμου. 2)Την υπ’ αριθ. 1772/6.7.51 αναφοράν του Ταμείου Συντάξεων και Αυτασφαλείας Προσωπικού Ασφαλιστικής Εταιρείας «Η Εθνική». 3)Την υπ’ αριθ. 6249/11.6.51 απόφασιν της Νομισματικής Επιτροπής. 4)Τας κρατούσας οικονομικάς συνθήκας, αποφασίζομεν: Αυξάνομεν από 1ης Ιουλ. 1951 τας υπό του Ταμείου Συντάξεων και Αυτασφαλείας Προσωπικού Ασφαλιστικής Εταιρείας «Η Εθνική» καταβαλλομένας συντάξεις βάσει της υπ' αριθ. 50855/6499/47 κοινής αποφάσεως ημών κατά 100%, περιλαμβανομένης εν τω ποσοστώ τούτω και της κατά 60% γενομένης αυξήσεως από 1ης Ιουλ. 1950 δυνάμει της υπ’ αριθ. 62508/Ε.1867/31/1/1951 αποφάσεως ημών. Η υπ’ αριθ. 50855/1947 απόφασις παρατίθεται εν τέλει του παρόντος νόμου. 